มีอะไรกับแฟนแบบสอดใส่ไม่ใส่ถุงเข้าไปไม่ถึง1นาที ไม่ได้กินยาคุมกำเนิด เมื่อวันที่22มกราคม ปกติประจำเดือนมา20ต้น-20ปลายๆของเดือนนั้นๆ วันนี้6กุมภา ประจำเดือนยังไม่มา โดย3-4วันก่อนหน้ามีอาการรู้สึกตัวร้อนๆ คัดเจ็บหน้าอก ปวดท้องน้อยเป็นบางช่วง 2วันก่อนซื้อที่ตรวจครรภ์มาตรวจขึ้นขีดเดียว ตกขาวไม่มาก เป็นขาวขุ่นแตะแล้วไม่กระจาย บางวันไม่มีเลย มีโอกาสตั้งครรภ์ไหมคะ
สวัสดีค่ะ Nightmareไม่แน่ใจว่าหลังมีเพศสัมพันธ์ครั้งสุดท้ายมีประจำเดือนมาแล้วหรือไม่ ถ้าใช่ ก็น่าจะไม่ได้มีการตั้งครรภ์แต่ถ้าหลังจากมีเพศสัมพันธ์ครั้งสุดท้าย ประจำเดือนยังไม่มา มาช้ากว่า 35 วันจากรอบก่อน อาจมีสาเหตุจาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้า